**15.08.2025.**

**E-pasta nosaukums:**

Uzaicinājums uz semināru par aktuāliem jautājumiem 28.augustā

**E-pasta teksts:**

Nacionālais veselības dienests aicina uz semināru ārstniecības iestādes, tai skaitā ģimenes ārstus par aktuāliem jautājumiem 2025.gada 28.augustā plkst.13:00-15:00.

Izskatāmie jautājumi:

1. Par Atvieglojumu vienoto informācijas sistēmu (AVIS) – Valsts digitālās attīstības aģentūras pārstāvis.Atvieglojumu vienotā informācijas sistēma ir vienota platforma ar mērķi valstī nodrošināt centralizētu piešķirto atvieglojumu uzskaiti un administrēšanu (AVIS). AVIS izmantošanai ir vairāki ieguvumi:

* Atvieglojumu saņemšana bez papildu atvieglojumu pamatojošā dokumenta (piemēram, invalīda vai pensionāra apliecība) uzrādīšanas;
* Automātiska atvieglojumu saņēmēju iegūšana no valsts reģistriem, neveidojot individuālas datu apmaiņas un atvieglojumu piešķiršanas apstiprināšana reāllaikā darījuma brīdī;
* Vienota vide elektroniskai atvieglojumu administrēšanai un uzskaitei visām valsts un pašvaldības iestādēm, komersantiem.

1. Par paplašinātajām iedzīvotāju grupām, kurām pienākas valsts apmaksāta vakcinācija pret cilvēka papilomas vīrusu (CPV) – Linda Krauze, Slimību profilakses un kontroles centra Infekcijas slimību uzraudzības un imunizācijas nodaļas vecākā epidemioloģe.
2. Par gripas vakcināciju – Armīns Kalniņš, Slimību profilakses un kontroles centra Infekcijas slimību uzraudzības un imunizācijas nodaļas vecākais eksperts.
3. e-Nosūtījumi koncepts + demo – Maksims Burčenko, Gundars Minalgo, Latvijas Digitālā veselības centra Pakalpojumu pārvaldības daļas projektu vadītāji.